Арсмаканаькъан Махьмад-Гире Исраил

Арсмаканаькъан Махьмад-Гире Исраил () — еза хӀамаш ийю советий атлет ва. СССР а Европан а чемпион. Дунен чемпионата яхьарат даьккхар ва. ЗӀилбухерча Силлойче Сеуле 1988-ча шера хинна аьланпхье чемпион ва. Дукха дика хӀамаш карагӀдийна СССР спорта говзанча (1988 шу).

 Биографи 
Арсмаканаькъан Исраил ваьв 1962 шера саькура бетта 8-гӀча дийнахьа. Шолжа-ГӀалий тӀа Нохч-ГӀалгӀай паччахьалкхен хьехархой институт яьккхай цо, физически культурах йолча факультете дешаш. Цул тӀехьагӀа хьехархо волаш болх баьб. «Динамо» яхача спорта юкъарлонгахьа волаш яхье вувлаш хиннав (Шолжа-ГӀалий тӀа). Нохч-ГӀалгӀай АССР-е гӀалгӀаште нохчаштеи юкъе эггара хьалхагӀа аьланпхьен чемпион хиннав цох. 1990-ча шерашка Россе халача атлетиках йолча федераце президент хиннав Исраил. ЛоӀамеча кӀалтохаргах лета дукха ха хиннай из, дӀахо ловза лерхӀаш а хиннав. Цкъа тренера Дзгоев Асланбека цунна хьалхадаьккхад, штангаш ийъяр цунна дикагӀа карагӀдоалалга. Цул тӀехьагӀа цо вигав из Коазой Ӏабиболата ИбрахӀим тренер волча езача атлетикан зале. Цу хана дӀаболабеннаб цун штангиста никъ.

Исраила ше да́къа лоацаш яздаь да «Штангист Исраил Арсамаков» яха книжка, яздаьр ва Александр Скляренко. Кавказахойи  и ГӀалгӀайи ловзараш дӀадахьа дагадехар ва  .

 Толамаш 
 Чемпион 1988-ча шера Сеуле хиннача аьланпхьен ловзарашка юкъерча дозалах (шин гӀулакха жамӀа — 377,5 кг; катохар — 167,5 кг; таттар — 210 кг).
 Дото яхьарат даьккхар Болгаре 1986-ча шера хиннача Дунен чемпионате юкъерча дозалах (шин гӀулакха жамӀа — 390 кг; катохар — 177,5 кг; таттар — 212,5 кг).
 1986-ча шера Европай Чемпион юкъерча дозалах (шин гӀулакха жамӀа — 382,5 к; кхоссавалар — 170 кг; таттар — 212,5 кг).
 1985, 1986, 1988 шерашка СССР Чемпион.
 1979, 1980 шерашка СССР Кубок яьккхар.
 1979-ча шера Чемпион СССР — (катохар −160 кг)
 1980-ча шера СССР Чемпион (катохар — 165, таттар — 197,5 кг)
 1981-ча шера СССР Чемпион
 1983-ча шера СССР Чемпион (катохар — 222,5 кг, дозал 90 кг).
 1982, 1983, 1987 шерашка СССР-а чемпион, дото яхьарат даьккхар.
 Дунен рекорд — 179 к.

 Дезал 
1993-ча шера цо маьре йоалаяьй Глушко Оксана Николаевна. Цар виъ дезалхо ва: къонгаш Берс, Исмаил, Аслан-Гири, йоӀ Кани.

 Белгалдаккхар 

 ТӀатовжамаш 
 «Исраил Арсамаков — первый олимпийский чемпион Чечено-Ингушетии» статья на сайте «Виват Ингушетия!»
 Повесть Александра Скляренко «Штангист Исраил Арсамаков» на сайте «Проблемы тяжёлой атлетики»
 Интервью Исраила Арсамакова на сайте Viam Affectare Olympo
 Не жрите допинг и не будет такого  — Арсмаканаькъан ИсмаӀала Speakercom яхача мазаоагӀон тӀара колонка

 Литература 


ОагӀат:ГӀалгӀайчен спортсменаш
ОагӀат:ГӀалгӀай спортсменаш
ОагӀат:Нохчий хьехархой университета яьккхараш
ОагӀат:СССР-а еза хӀамаш йиъераш
ОагӀат:СССР-а еза хӀамаш йиъярах бола чемпионаш
ОагӀат:СССР-а аьланпхьен чемпион
ОагӀат:1988 шерарча ахкан Аьланпхьен ловзарий чемпионаш
ОагӀат:1988 шерарча ахкан Аьланпхьен ловзарий еза хӀамаш ийъераш
ОагӀат:Еза хӀамаш йиъярах Аьланпхьен ловзарий чемпионаш
ОагӀат:Еза хӀамаш йиъярах Европай чемпионаш
ОагӀат:Еза хӀамаш йиъярах СССР-а кубок яьккхараш
ОагӀат:Эрсечен спорта функционераш
ОагӀат:Еза хӀамаш йиъярах рекордсменаш